
Naziv in sedež uporabnika proračunskih sredstev, ki dodeljuje sredstva: Ministrstvo za zdravje, Štefanova 5, 1000 Ljubljana (v nadaljevanju: MZ).

MZ skupaj z Nacionalnim inštitutom za javno zdravje (NIJZ) vodi aktivnosti projektov Digitalne preobrazbe zdravstva, med ostalim projekt »Prehod na brezpapirno poslovanje zdravstvenih izvajalcev«, »eKarton, »Zdravje na daljavo« in »Prepoznava govora«. Projekti v okviru časovnice Načrta za okrevanje in odpornost (v nadaljevanju: NOO) prehajajo v zaključno fazo in se v okviru financiranja NOO zaključijo najkasneje do 31. 8. 2026. 

Pravna podlaga:
· Uredba (EU) 2021/241 Evropskega parlamenta in Sveta z dne 12. februarja 2021 o vzpostavitvi Mehanizma za okrevanje in odpornost (UL L št. 57 z dne 18. 2. 2021) z vsemi nadaljnjimi spremembami in dopolnitvami,
· Izvedbeni sklep Sveta z dne 28. julija 2021 o odobritvi ocene načrta za okrevanje in odpornost za Slovenijo (10612/21), z vsemi spremembami,
· Načrt za okrevanje in odpornost, ki je potrjen z Izvedbenim sklepom Sveta, z vsemi spremembami (vključno s povzetkom po peti spremembi iz aprila 2026), za razvojno področje C4 »Zdravstvo in socialna varnost«, komponenta K14: Zdravstvo, investicija D. Optimizacija dostopnosti zdravstvenega sistema,
· Uredba o izvajanju Uredbe (EU) o Mehanizmu za okrevanje in odpornost (Uradni list RS, št. 167/21),
· Zakon o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-1O, 76/23, 24/25 – ZFisP-1 39/25, 85/25 – ZPJS in 112/25),
· Zakon o izvrševanju proračunov Republike Slovenije za leti 2026 in 2027 (ZIPRS2627) (Uradni list RS, št. 95/25),
· Proračun Republike Slovenije za leto 2026 (DP2026, Uradni list RS, št. 104/24 in 95/25),
· Pravilnik o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22, 106/23, 88/24, 79/25 in 95/25),
· Priročnik o načinu izvajanja Mehanizma za okrevanje in odpornost, verzija 1.9 (maj 2026),
· Priročnik o načinu financiranja iz sredstev Mehanizma za okrevanje in odpornost, verzija 1.-6 (junij 2026),
· Zakon o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13, 175/20 – ZIUOPDVE, 3/22 – ZDeb in 85/25),
· Zakon o dostopu do informacij javnega značaja (Uradni list RS, št. 51/06 – uradno prečiščeno besedilo, 117/06 – ZDavP-2, 23/14, 50/14, 19/15 – odl. US, 102/15, 7/18, 141/22 in 40/25 – ZInfV-1),
· Zakon o varstvu osebnih podatkov (Uradni list RS, št. 163/22, 40/25 – ZInfV-1 in 10/26 – ZP-1L) in Uredba (EU) 2016/679 (Splošna uredba o varstvu podatkov),
· Obvestilo Komisije Tehnične smernice za uporabo „načela, da se ne škoduje bistveno“ v skladu z uredbo o vzpostavitvi mehanizma za okrevanje in odpornost (2021/C 58/01).
Skupna višina sredstev za sofinanciranje upravičenih stroškov projektov, izbranih za sofinanciranje na podlagi predmetnega javnega razpisa iz sredstev Mehanizma za okrevanje in odpornost, znaša največ do 1.764.547,00 EUR z DDV. Sredstva se razpisujejo  za obdobje do 31. 8. 2026. Ministrstvo si dopušča možnost, da v primeru večjega interesa in dodatno zagotovljenih sredstev pred izdajo sklepov o dodelitvi za potrebe javnega razpisa dodeli dodatna sredstva, se pa k temu ne zavezuje.

Javni razpis se v delu, ki se nanaša na dinamiko izplačil sofinancerskih sredstev, izvaja na podlagi 106.i člena Zakona o javnih financah (ZJF), Pravilnika o postopkih za izvrševanje proračuna Republike Slovenije ter veljavnega Priročnika o načinu izvajanja Mehanizma za okrevanje in odpornost.

Namen javnega razpisa je sofinanciranje nakupa IKT opreme, ki je nujno potrebna za izvajanje nacionalnih projektov digitalne preobrazbe zdravstva in s tem za izboljšanje učinkovitosti, kakovosti in dostopnosti zdravstvene obravnave.

PREDMET SOFINANCIRANJA - splošno
Predmet javnega razpisa je sofinanciranje nakupa strojne informacijsko-komunikacijske tehnologije (IKT opreme) za javne zdravstvene zavode, in sicer v okviru treh ločenih razpisnih področij (sklopov):
SKLOP A – Projekt »Prehod na brezpapirno poslovanje zdravstvenih izvajalcev« za pretvorbo fizičnih zdravstvenih kartonov v digitalno obliko«: sofinanciranje nakupa optičnih čitalcev za podporo prehodu na brezpapirno poslovanje v zdravstvenih zavodih (digitalizacija dokumentacije). Okvirni znesek sofinanciranja na področju A je do 574.000,00 EUR brez DDV.
SKLOP B – Projekta    »Zdravje na daljavo«: sofinanciranje nakupa računalniških zaslonov za ambulante družinske medicine za podporo uporabi Zdravja na daljavo, eKartona in drugih nacionalnih elektronskih rešitev. Okvirni znesek sofinanciranja na področju B je do 772.350,00  EUR brez DDV.
SKLOP C – Projekt »Prepoznava govora«: sofinanciranje nakupa mikrofonov za podporo uvedbi tehnologije prepoznave govora v zdravstvene informacijske sisteme. Okvirni znesek sofinanciranja na področju C je do 100.000,00  EUR brez DDV.
Splošne zahteve:
· oprema mora biti nova in dobavljena z veljavno proizvajalčevo garancijo, predmet sofinanciranja torej ne more biti obnovljena oprema;
· oprema mora imeti veljavne CE-certifikate in ustrezati zahtevam evropske zakonodaje o električni varnosti in elektromagnetni združljivosti;
· oprema mora ustrezati zahtevam Uredbe o zelenem javnem naročanju (Uradni list RS, št. 51/17, 64/19, 121/21,132/23 in 43/25);
· oprema mora imeti ustrezne certifikate energetske učinkovitosti (skladnost z direktivami EU o okoljsko primerni zasnovi izdelkov, povezanih z energijo);
· zagotovljeno mora biti ustrezno ravnanje z električno in elektronsko opremo (e-odpadki) ob koncu življenjske dobe, skladno z Direktivo 2012/19/EU (OEEO);

Načelo »Da se ne škoduje bistveno« (DNSH): pri izvedbi projekta mora upravičenec spoštovati načelo, da se ne škoduje bistveno (Do No Significant Harm) iz člena 17 Uredbe (EU) 2020/852 in iz Tehničnih smernic Komisije za uporabo načela »da se ne škoduje bistveno« (UL C št. 58 z dne 18. 2. 2021).
Upravičenec mora v okviru DNSH zagotoviti, da nabavljena IKT oprema izpolnjuje zahteve glede energetske učinkovitosti in pravilnega ravnanja z e-odpadki (skladnost z Direktivo 2012/19/EU – OEEO), ter o tem voditi ustrezno dokumentacijo, ki jo na zahtevo predloži ministrstvu in nadzornim organom.
Garancija in podpora: upravičenec mora pri nabavi opreme od dobavitelja pridobiti obvezno garancijo, v skladu s tehničnimi specifikacijami posameznega sklopa.

Prijavitelj se lahko prijavi na eno ali več sklopov, pri tem v prijavi (OBRAZEC – 1) označi, za kateri sklop se prijavlja.
Višina sofinanciranja upravičenih stroškov za vse JZZ znaša 100 % upravičenih stroškov, vendar le do višine določenih najvišjih fiksnih zneskov (kapic), skladno z omejitvami na kos opreme in po JZZ za vsak sklop, kot je opredeljeno v nadaljevanju.  

PREDMET SOFINANCIRANJA – SKLOP A: OPTIČNI ČITALCI
Predmet javnega razpisa za SKLOP A: OPTIČNI ČITALCI je financiranje nakupa optičnih čitalcev za uporabo članov zdravstvenega tima družinske medicine pri pretvorbi fizične zdravstvene dokumentacije v digitalno obliko s prenosom v CRPP. Namen financiranja je omogočiti hitrejšo in bolj učinkovito izvedbo pretvorbe fizične zdravstvene dokumentacije v posameznem zavodu.
Predmet sofinanciranja (upravičeni strošek) po tem javnem razpisu je nakup optičnih čitalcev skladno z minimalnimi zahtevami, ki jih navajajo tehnične specifikacije za SKLOP A (Priloga 2), vključno z dostavo in namestitvijo opreme na lokacijo ter garancijo opreme. DDV je upravičen strošek. 
Neupravičeni stroški SKLOPA A so stroški nakupa opreme, ki ni skladna z zahtevami v tehničnih specifikacijah. 
Višina sofinanciranja upravičenih stroškov sklopa A znaša 100 % upravičenih stroškov.
Omejitve obsega financiranja na JZZ:
Do optičnih čitalcev so upravičeni vsi javni zdravstveni zavodi v Sloveniji z družinskimi ambulantami (ADM).
Skupni znesek sofinancirane opreme ne sme presegati 574.000,00 EUR brez DDV. Maksimalni znesek sofinanciranja po posameznem JZZ je naveden v Priloga 1: OMEJITEV OPREME PO JZZ in je določen kot zmnožek ocenjenega števila upravičenih optičnih čitalcev in najvišjega zneska sofinanciranja posameznega optičnega čitalca, ki znaša 4.100,00 EUR brez DDV.
Ocenjeno število upravičenih optičnih čitalcev, ki je podlaga za izračun maksimalnega zneska sofinanciranja po posameznem JZZ, se določi na podlagi števila timov družinske medicine in dodatnih ambulant, skladno z zadnjimi podatki Zavoda za zdravstveno zavarovanje Slovenije (ZZZS), veljavnimi na dan objave poziva oziroma razpisa. Pri maksimalnem številu opreme na zavod se upošteva število vseh timov posameznega zdravstvenega doma kot vsota števila timov:  
· SPL - splošna  ambulanta družinske medicine
· SPL - splošna amb. - dodatna ambulanta
· SPL - splošna amb. specializanta družinske medicine
· SPL - ambulanta družinske medicine + 0,5 DMS.

MERILA ZA OCENJEVANJE PRIJAV SKLOPa A
Ocenjeno število upravičenih optičnih čitalcev, ki je podlaga za izračun maksimalnega zneska sofinanciranja posameznega JZZ, se določi sorazmerno glede na število timov družinske medicine in dodatnih ambulant posameznega zdravstvenega zavoda (timi ADM), pri čemer se upošteva najvišji znesek sofinanciranja posameznega optičnega čitalca v višini 4.100,00 EUR brez DDV:
· do 6 timov DM → 1 optični čitalec, 
· od 7 do 12 timov DM → 2 optična čitalca, 
· od 13 do 18 timov DM → 3 optični čitalci, 
· od 19 do 24 timov DM → 4 optični čitalci,
· od 25 do 30 timov DM→ 5 optičnih čitalcev.
· od 31 do 36 timov DM →  6 optičnih čitalcev
· od 37 do 42 timov DM → 7 optičnih čitalcev
· od 43 do 48 timov DM →  8 optičnih čitalcev
· od 49 do 54 timov DM → 9 optičnih čitalcev
· od 55 do 60 timov DM → 10 optičnih čitalcev
· več kot 60 timov DM → 11 optičnih čitalcev.
Glede na število timov  sta ocenjeno število upravičenih optičnih čitalcev in iz njega izhajajoči maksimalni znesek sofinanciranja na posamezen JZZ navedena v tabeli za sklop A - Priloga 1: OMEJITEV OPREME PO JZZ. 
JZZ lahko prijavi in nabavi tudi večje število optičnih čitalcev, kot ustreza ocenjenemu številu iz omenjene priloge, če so ti skladni z zahtevami v tehničnih specifikacijah za sklop A, vendar je njegov najvišji upravičeni strošek oziroma znesek sofinanciranja omejen na maksimalni znesek po JZZ iz priloge za sklop A, ne glede na dejansko število nabavljenih optičnih čitalcev. Najvišji znesek sofinanciranja po JZZ se izračuna kot zmnožek ocenjenega števila upravičenih optičnih čitalcev in najvišjega zneska sofinanciranja posameznega optičnega čitalca (4.100,00 EUR brez DDV); tako je na primer JZZ, ki mu glede na število timov pripada ocenjeno število 2 optičnih čitalcev, upravičen do največ 8.200,00 EUR sofinanciranja, tudi če prijavi večje število optičnih čitalcev. 
POGOJI ZA PRIJAVO SKLOP A: OPTIČNI ČITALCI
Prijavitelj na razpis je lahko:
· občina/mestna občina, ustanoviteljica javnega zdravstvenega zavoda ali zdravstveni zavod s pooblastilom občine/mestne občine (v primeru, da je ustanoviteljstvo zdravstvenega doma razdeljeno med več občin, je lahko prijavitelj le ena izmed občin soustanoviteljic). JZZ v izjavi potrdi, da ima pooblastilo občin(e) (so)ustanoviteljic(e) za prijavo na razpis oz. samostojno naročanje aktivnosti iz javnega razpisa.
· javni zdravstveni zavod, katerega ustanoviteljica je Republika Slovenija.

V prijavi mora prijavitelj izkazovati izpolnjevanje naslednjih pogojev:
	Št.
	Pogoji
	Dokazila, obrazci, priloge

	1.
	Prijavitelj je na dan objave razpisa:
· ustanovitelj ali soustanovitelj JZZ (občina/mestna občina) ali
· JZZ na podlagi pooblastila ustanovitelja ali 
· JZZ z ustanoviteljem Republiko Slovenijo

	Izpolnjevanje pogoja bo ministrstvo preverilo v uradnih evidencah.
Izjavo o obstoju pooblastila poda JZZ sam v Obrazcu 1 – Vloga. 

	2.
	JZZ je imel po podatkih ZZZS na dan 29. 5. 2026 vsaj 1 tim  ambulante družinske medicine, specializantov družinske medicine, in dodatne ambulante družinske medicine 
	Izpolnjevanje pogoja lahko JZZ preveri v Priloga 1: OMEJITEV OPREME PO JZZ (navedeni so zgolj zavodi, ki pogoj izpolnjujejo po podatkih na dan 29.5.). 
JZZ ni potrebno podajati dokazil, če je naveden v tabeli. 
Če JZZ pogoja ni izpolnjeval na dan 29.5.2026, ga pa izpolnjuje na dan objave razpisa, lahko dokazilo o tem posreduje ob prijavi. 

	3:
	V primeru, da bodo dejanski stroški nabave opreme presegli višino dodeljenih sredstev sofinanciranja, se JZZ zavezuje, da bo nastalo razliko med odobrenimi sredstvi in skupno vrednostjo opreme poravnal iz lastnih sredstev oziroma drugih virov. 
	Izjava JZZ o zaprtju finančne konstrukcije (vključeno v OBRAZEC-št.-1-VLOGA).

	4
	JZZ poda izjavo, da je dobava opreme, za katero kandidira, mogoče izvesti najkasneje do 31. 8. 2026
	




PREDMET SOFINANCIRANJA – SKLOP B: ZASLONI
Predmet javnega razpisa za SKLOP B: ZASLONI je financiranje nakupa računalniških zaslonov za uporabo članov zdravstvenega tima pri delu z obstoječimi informacijskimi rešitvami zdravstvenega doma ter hkrati z rešitvami Zdravje na daljavo in eKarton. Namen financiranja je omogočiti bolj pregledno, učinkovito in ergonomično delo z več informacijskimi vsebinami hkrati, zlasti v primerih, ko član zdravstvenega tima pri obravnavi pacienta uporablja obstoječi zdravstveni informacijski sistem, dokumentacijo pacienta, rešitev Zdravje na daljavo in druge povezane digitalne vsebine.
Predmet sofinanciranja (upravičeni strošek) po tem javnem razpisu je nakup računalniške opreme in sicer:
· Manjši zasloni velikosti vsaj 23.8 inch polne ločljivosti, ki ustrezajo minimalnim pogojem, navedenih v prilogi Priloga 3: Tehnične specifikacije za opremo (SKLOP B); 
· Večji zasloni vsaj 34 inch (wide) polne ločljivosti, ki ustrezajo minimalnim pogojem, navedenih v prilogi Priloga 3: Tehnične specifikacije za opremo (SKLOP B);
· Dodatna oprema, kot so adapterji, dodatni kabli, nosilci, roke za monitor, računalniška kamera, zvočniki, slušalke, filtri za zasebnost pogleda in stroški montaže in dostave opreme…
DDV je upravičen strošek.
Višina sofinanciranja upravičenih stroškov sklopa B znaša 100 % upravičenih stroškov.
Omejitve obsega financiranja na posamezen kos opreme:
Upravičeni stroški za posamezen kos opreme:
· za manjši zaslon največ 150 EUR  (brez DDV) oziroma 183 EUR (z DDV) z vključeno dodatno opremo, pri čemer strošek dodatne opreme ne sme preseči 10 EUR na zaslon;
· za večji zaslon največ 300 EUR brez DDV oziroma 366 EUR (z DDV) z vključeno dodatno opremo,  pri čemer strošek dodatne opreme ne sme preseči 20 EUR na zaslon;
Dodatna oprema iz tega sklopa je upravičen strošek le, če se nabavi skupaj z zasloni, in sicer v količini, ki ustreza številu nabavljenih zaslonov. 
Omejitve obsega financiranja na JZZ:
Posamezen zavod je upravičen do financiranja največ v obsegu števila zaslonov glede na število timov in št. kadrov, ki po normativih ZZZS pripadajo določenemu timu:
· 3,15 za ambulanto družinske medicine, 
· 2, 80 za ambulanto v DSO, 
· 2,15 za splošno amb. specializanta družinske medicine
· 3,10 za dodatno ambulanto
· 3,72 za ambulanto družinske medicine z dodatno 0,5 DMS
· 3,05 za dispanzer za ženske
· 3,36 za otroški ali šolski dispanzer
· 3.58 za tim zobozdravstvene dejavnosti za odrasle
· 2,48 za tim zobozdravstvene dejavnosti za mladino
· 3 za zobozdravstveno dejavnost za študente 
Glede na število timov in glede na število priznanih kadrov v timih je omejitev na posamezen JZZ navedena v Priloga 1: OMEJITEV OPREME PO JZZ. Pri tem velja, da lahko javni zdravstveni zavod nabavi manjše zaslone do največ enega zaslona na zaposlenega, pri čemer se vsak večji zaslon pri izračunu upravičene količine šteje kot dva zaposlena. Večji zaslon namreč nadomesti dva zaslona, zato lahko JZZ obstoječi zaslon zaposlenega prerazporedi k drugemu zaposlenemu in mu tako zagotovi delo na dveh zaslonih. JZZ lahko poljubno kombinira nabavo manjših in večjih zaslonov, pri čemer velja, da  za JZZ število manjših zaslonov + število večjih zaslonov *2  ne sme presegati števila zaposlenih v stolpcu C v Priloga 1: OMEJITEV OPREME PO JZZ. 
POGOJI ZA PRIJAVO SKLOP B: ZASLONI
Prijavitelj na razpis je lahko:
· občina/mestna občina, ustanoviteljica javnega zdravstvenega zavoda ali zdravstveni zavod s pooblastilom občine/mestne občine ( v primeru, da je ustanoviteljstvo zdravstvenega doma razdeljeno med več občin, je lahko prijavitelj le ena izmed občin soustanoviteljic). JZZ v izjavi potrdi, da ima pooblastilo občin(e) (so)ustanoviteljic(e) za prijavo na razpis oz. samostojno naročanje aktivnosti iz javnega razpisa.
· Javni zdravstveni zavod, katerega ustanoviteljica je Republika Slovenija.

V prijavi mora prijavitelj izkazovati izpolnjevanje naslednjih pogojev:
	Št.
	Pogoji
	Dokazila, obrazci, priloge

	1.
	Prijavitelj je na dan objave razpisa:
· ustanovitelj ali soustanovitelj JZZ (občina/mestna občina)
· JZZ na podlagi pooblastila ustanovitelja ali 
· JZZ z ustanoviteljem Republiko Slovenijo

	Izpolnjevanje pogoja bo ministrstvo preverilo v uradnih evidencah.
Izjavo o obstoju pooblastila poda JZZ sam v OBRAZEC-št.-1-VLOGA).

	2.
	JZZ je imel po podatkih ZZZS na dan 29. 5. 2026 vsaj 5 timov na primarni ravni  - upoštevajo se timi na primarni ravni, ki imajo »opredeljene paciente« (timi ambulant družinske medicine, pediatrije, ginekologija na primarni ravni, timi specializantov družinske medicine, zobozdravstveni timi na primarni ravni) in dodatne ambulante 
	Izpolnjevanje pogoja lahko JZZ preveri v Priloga 1: OMEJITEV OPREME PO JZZ (navedeni so zgolj zavodi, ki pogoj izpolnjujejo na dan 29.5.2026). 
JZZ ni potrebno podajati dokazil, če je naveden v tabeli. 
Če JZZ pogoja ni izpolnjeval na dan 29.5.2026, ga pa izpolnjuje na dan objave razpisa, lahko dokazilo o tem posreduje ob prijavi. 

	3.
	V primeru, da bodo dejanski stroški nabave opreme presegli višino dodeljenih sredstev sofinanciranja, se JZZ zavezuje, da bo nastalo razliko med odobrenimi sredstvi in skupno vrednostjo opreme poravnal iz lastnih sredstev oziroma drugih virov. 
	Izjava JZZ o zaprtju finančne konstrukcije (vključeno v OBRAZEC-št.-1-VLOGA).

	4
	JZZ poda izjavo, da je dobava opreme, za katero kandidira, mogoče izvesti najkasneje do 31. 8. 2026
	



MERILA ZA OCENJEVANJE PRIJAV SKLOP B: ZASLONI
Vloge bodo ocenjene skladno z merili tega razpisa, in sicer:
	MERILO 
	OPIS MERILA
	Izračun
	DOKAZILO

	1. Število zaslonov
	Število zaslonov, za katere kandidira JZZ
Manjši zaslon se upošteva kot 1 točko
Večji zaslon se upošteva kot 2 točki
	Št= (št. manjših zaslonov + 2x število večjih zaslonov)
	Izjavo o številu zaslonov, za katere kandidira, poda JZZ v OBRAZEC-št.-1-VLOGA).

	2. Pokritost zaposlenih 
	Delež zaposlenih v timih primarne ravni, ki se upošteva v razpisu,  ki bo po nabavi novih zaslonov lahko uporabljal dvozaslonski način dela
	Delež= (št. točk iz Merila 1/Št. priznanih kadrov v timih (stolpec C) v Priloga 1: OMEJITEV opreme za SKLOP B *100  
(v %, na 1 decimalko natančno)
	Izjavo o številu zaslonov, za katere kandidira, poda JZZ v OBRAZEC-št.-1-VLOGA)., št. kadrov MZ povzame iz Priloge 1:  OMEJITEV opreme za SKLOP B
JZZ, ki sam podaja dokazila o vsaj 5 timih na dan oddaje prijave, mora posredovati tudi dokazila o vrsti timov in priznanem številu kadrov v timih za izračun



JZZ se sredstva dodeljujejo padajoče glede na Merilo 2. V primeru, da ima več JZZ isto vrednost merila 2, se sredstva najprej dodelijo JZZ z višjim številom točk po Merilu 1. 
Če se kljub upoštevanim kriterijem iz prejšnjih dveh odstavkov ne da določiti vrstnega reda med JZZ, ki kandidirajo, sredstva za izvedbo javnega razpisa pa ne zadostujejo za financiranje vseh JZZ, se vrstni red med JZZ z istim številom točk po obeh merilih določi z žrebom, ki jo izvede komisija za izvedbo javnega razpisa (žrebanje ni javno).

PREDMET SOFINANCIRANJA – SKLOP C: MIKROFONI 
Predmet javnega razpisa za SKLOP C, mikrofoni (v nadaljevanju: naprave), je sofinanciranje nakupa periferne opreme oziroma digitalnih naprav za zajem govora za uporabo z nacionalno vzpostavljenim sistemom za samodejno razpoznavo govora v okviru rešitev NOO. 
Predmet sofinanciranja (upravičeni strošek) za sklop C, mikrofoni, je nakup naprav, ki izpolnjujejo minimalne tehnične zahteve za skupino: A - USB diktafonski mikrofon, kot so definirane v Tehnični specifikaciji, ki je priloga tega razpisa (Priloga 4: Tehnične specifikacije za opremo (SKLOP C).
Navedeni proizvajalci in modeli v razpisni dokumentaciji so uporabljeni izključno kot primeri tržno razpoložljivih tehničnih izvedb in ne pomenijo zahteve glede znamke, modela, izvora ali proizvajalca. Za preprečitev dobave nekakovostne generične opreme mora ponudnik za vsak ponujeni model predložiti uradni tehnični list proizvajalca, dokazila o skladnosti za EU trg, opis združljivosti z delovnim okoljem naročnika ter pogoje garancije in podpore. 
Omejitve obsega financiranja na JZZ:
Višina sofinanciranja upravičenih stroškov za vse JZZ znaša 100 % upravičenih stroškov, vendar le do višine določenih najvišjih fiksnih zneskov (kapic), ki znaša največ:

· Mikrofon (npr. Philips SpeechMike LFH3500 ali Olympus RM 4010 N)	184 EUR (brez DDV)

MERILA ZA OCENJEVANJE PRIJAV SKLOP C
Količina naprav za sofinanciranje, za katere lahko kandidira posamezni zavod, je določena na osnovi razpoložljivih sredstev in trenutnega števila zaposlenih zdravnikov pri zavodu na dan 31. decembra 2025 in skupnega števila zdravnikov v vseh zavodih, kot jih je MZ poročalo Združenje zdravstvenih zavodov Slovenije. Največja količina naprav za posamezni zavod je določena v Priloga 1: OMEJITEV OPREME PO JZZ.
Posamezni zavod v vlogi označi, ali je poleg števila naprav iz Priloge 1 zainteresiran še za dodatno količino naprav, če se ne prijavijo vsi zavodi ali so dosežene nižje cene naprav. V tem primeru se število dodatnih naprav porazdeli med JZZ, ki so označili dodaten interes, pri čemer se dodatne naprave pod enakimi pogoji kot v prijavi sofinancira zaporedno po eno dodatno napravo do razdelitve sredstev padajoče glede na delež, izračunan na način: (število zdravnikov v JZZ – število že sofinanciranih mikrofonov v JZZ)/število zdravnikov v JZZ.
Absolutna omejitev za posamezen JZZ, ki je pri številu naprav JZZ ne more preseči, je število zdravnikov v JZZ.  
POGOJI ZA PRIJAVO SKLOP C: MIKROFONI 
Prijavitelj na razpis je lahko:
· občina/mestna občina, ustanoviteljica javnega zdravstvenega zavoda ali zdravstveni zavod s pooblastilom občine/mestne občine ( v primeru, da je ustanoviteljstvo zdravstvenega doma razdeljeno med več občin, je lahko prijavitelj le ena izmed občin soustanoviteljic). JZZ v izjavi potrdi, da ima pooblastilo občin(e) (so)ustanoviteljic(e) za prijavo na razpis oz. samostojno naročanje aktivnosti iz javnega razpisa.
· Javni zdravstveni zavod, katerega ustanoviteljica je Republika Slovenija.

V prijavi mora prijavitelj izkazovati izpolnjevanje naslednjih pogojev:
	Št.
	Pogoji
	Dokazila, obrazci, priloge

	1.
	Prijavitelj je na dan objave razpisa:
· ustanovitelj ali soustanovitelj JZZ (občina/mestna občina)
· JZZ na podlagi pooblastila ustanovitelja ali 
· JZZ z ustanoviteljem Republiko Slovenijo

	Izpolnjevanje pogoja bo ministrstvo preverilo v uradnih evidencah.
Izjavo o obstoju pooblastila poda JZZ sam v OBRAZEC-št.-1-VLOGA).

	2.
	V primeru, da bodo dejanski stroški nabave opreme presegli višino dodeljenih sredstev sofinanciranja, se JZZ zavezuje, da bo nastalo razliko med odobrenimi sredstvi in skupno vrednostjo opreme poravnal iz lastnih sredstev oziroma drugih virov. 
	Izjava JZZ o zaprtju finančne konstrukcije (vključeno v OBRAZEC-št.-1-VLOGA).

	3.
	JZZ poda izjavo, da je dobava opreme, za katero kandidira, mogoče izvesti najkasneje do 31. 8. 2026

Razpisna dokumentacija vsebuje naslednje dokumente:
· Besedilo javnega razpisa (ta dokument);
· Priloga 1: OMEJITEV OPREME PO JZZ;
· Priloga 2: Tehnične specifikacije za opremo (SKLOP A);
· Priloga 3: Tehnične specifikacije za opremo (SKLOP B);
· Priloga 4: Tehnične specifikacije za opremo (SKLOP C);
· Priloga 5: Vzorec pogodbe o sofinanciranju;
· Priloga 6: Vzorec poročila o izvedbi;
OBRAZEC št. 1 – VLOGA (Prijavnica na javni razpis).

Vprašanja v zvezi z razpisno dokumentacijo ali objavo javnega razpisa morajo biti v pisni obliki poslana na elektronski naslov ministrstva gp.mz@gov.si, s sklicem na številko »Vprašanje 382-75/2026-2711 – JR za sofinanciranje JZZ za nakup opreme za projekte Digitalne preobrazbe zdravstva najkasneje do datuma in ure za prejem vprašanj, ki je objavljen pri objavi tega javnega razpisa na https://www.gov.si/drzavni-organi/ministrstva/ministrstvo-za-zdravje/javne-objave/. 

Odgovori bodo objavljeni v pisni obliki na spletni strani ministrstva pod rubriko »Javne objave«, »Javni razpisi«, v okviru objave predmetnega javnega razpisa, najkasneje do datuma in ure, objavljenega pri objavi tega javnega razpisa na https://www.gov.si/drzavni-organi/ministrstva/ministrstvo-za-zdravje/javne-objave/. 

ODDAJA PRIJAVE NA JAVNI RAZPIS 
Vlagatelji morajo vlogo oddati na Vlogi (OBRAZEC 1 - VLOGA ), pri čemer podatke v celoti izpolnijo nato pa obrazec shranijo kot pdf in ga elektronsko podpišejo ALI natisnejo, podpišejo in (žigosajo v celoti izpolnjen obrazec).
Vlogo mora podpisati zakoniti zastopnik prijavitelja. Če vlogo podpiše za to pooblaščena oseba, ki ni zakoniti zastopnik, mora prijavitelj vlogi predložiti tudi pooblastilo te osebe za podpisovanje. 
Za javni razpis se smejo uporabiti izključno obrazci iz razpisne dokumentacije, ki se ne smejo vsebinsko spreminjati. Šteje se, da je z oddajo vloge vlagatelj seznanjen s pogoji razpisa in merili za ocenjevanje.
Rok za prejem vlog je naveden v objavi javnega naročila na https://www.gov.si/drzavni-organi/ministrstva/ministrstvo-za-zdravje/javne-objave/.
Kot pravočasne bodo upoštevane vloge, ki bodo do roka za prejem vlog iz prejšnje točke, ne glede na način dostave, prispele v vložišče ministrstva, in sicer:
·  po klasični pošti ali osebno na naslov: Ministrstvo za zdravje, Štefanova 5, 1000 Ljubljana. Vloge oddane po klasični pošti ali osebno na naslov se z vso potrebno dokumentacijo dostavijo v zaprti ovojnici, ki je označena z »Ne odpiraj – VLOGA 382-74/2026-2711 JR za sofinanciranje JZZ za nakup opreme za projekte Digitalne preobrazbe zdravstva««.  Na hrbtni strani ovojnice mora biti navedba vlagatelja z nazivom in polnim naslovom.
ALI
· po elektronski pošti na naslov: gp.mz@gov.si. V primeru elektronske oddaje mora prijavitelj v zadevi elektronskega sporočila obvezno navesti sklic na številko: VLOGA 382-75/2026-2711JR za sofinanciranje JZZ za nakup opreme za projekte Digitalne preobrazbe zdravstva.

Odpirajo se samo v roku dostavljene vloge . Vloga  vlagatelja, ne glede na način dostave, ki prispe po roku, določenem v JR, je prepozna.

Vsa nadaljnja komunikacija z vlagatelji v zvezi s tem razpisom poteka izključno elektronsko na naslov, ki ga prijavitelj navede ob prijavi v Obrazcu 1 - Vloga. JZZ s prijavo potrjuje svoje strinjanje z načinom komunikacije.

ODPIRANJE IN OCENJEVANJE VLOG

Zaradi pričakovanega večjega števila vlog v skladu s tretjim odstavkom 222. člena Pravilnika o postopkih za izvrševanje proračuna Republike Slovenije odpiranje prispelih vlog ne bo javno. Izvedeno bo v prostorih ministrstva v roku 8 dni od izteka roka za oddajo vlog. 

Komisija bo v roku 8 dni od odpiranja vlog pisno pozvala k dopolnitvi tiste vlagatelje, katerih vloge niso popolne, da se dopolnijo. Vlagatelj v dopolnitvi ne sme spreminjati višine zaprošenih sredstev, predmeta vloge ali tistih elementov vloge, ki vplivajo ali bi lahko vplivali na drugačno razvrstitev njegove vloge glede na preostale vloge, ki jih je ministrstvo prejelo v postopku dodelitve sredstev.

Minister izda sklep(e) o izboru prejemnikov sredstev na podlagi predloga prejemnikov sredstev, ki ga pripravi komisija. Ministrstvo bo izbrane prejemnike sredstev pozvalo k podpisu pogodbe.  Če se prejemnik v roku 8 dni od prejema poziva k podpisu pogodbe nanj ne odzove, se šteje, da je umaknil vlogo za pridobitev sredstev.  

Ministrstvo bo najkasneje v roku 15 dni od zaključka strokovnega pregleda in ocene vlog, obvestilo vse vlagatelje vlog, ki niso bili izbrani. Zoper izdan sklep lahko vlagatelj vloži na ministrstvo pritožbo v roku 8 dni od prejema sklepa. Vložena pritožba ne zadrži podpisa pogodb z izbranimi vlagatelji. Pritožnik mora natančno opredeliti razloge, zaradi katerih je pritožba vložena. Predmet pritožbe ne morejo biti postavljena merila za ocenjevanje vlog. Ministrstvo mora o pritožbi odločiti v roku 15 dni s sklepom. 

OBDOBJE SOFINANCIRANJA IN OBVEZNOSTI PO POGODBI
Sofinanciranje se bo pričelo po podpisu pogodbe o sofinanciranju med MZ in izbranim JZZ (v nadaljnjem besedilu: pogodbe). Upravičeni stroški so lahko tudi stroški JZZ, ki so nastali pred obdobjem njegove prijave v sofinanciranje (vendar ne pred 1. 1. 2026). JZZ izkazuje predhodne upravičene stroške na enak način kot za upravičene stroške, nastale po podpisu pogodbe o sofinanciranju.

Obveznosti JZZ so določeni v pogodbi (vzorec pogodbe je priloga razpisne dokumentacije), ki jo bosta sklenila prijavitelj in MZ.

Za zagotovitev izplačila JZZ po pogodbi morajo JZZ izvesti nakup predmeta sofinanciranja. Za zagotovitev pravočasnega izplačila morajo upravičenci  - javni zdravstveni zavodi (JZZ) MZ najkasneje do 30. 9. 2026 predložiti zahtevek oz. vlogo za izplačilo (e-račun) s ter podpisane primopredajne zapisnike o prevzetih dobavah udeleženih dobaviteljev). Iz izdanega računa dobavitelja in primopredajnega zapisnika mora biti razviden dejanski nakup opreme. Znesek na izdanem računu dobavitelja za JZZ ne sme presegati zneska ponudbe dobavitelja, kot ga je podal JZZ v prijavi (OBRAZEC-št.-1-VLOGA).

Sredstva bodo prejemnikom izplačana po opravljeni kontroli dokumentacije in upravičenosti stroškov v roku, določenem v pogodbi. Poročilu o izvedbi (Priloga 6) mora biti priložena tudi dokumentacija izvedenih javnih naročil oziroma evidenčnih naročil, ki so podlaga za naročilo opreme, ki so predmet sofinanciranja. Če dokumentacija o izvedenih postopkih oddaje naročil za opremo, ki so predmet prijave ne bo popolna, bodo prijavitelji pozvani k dopolnitvi oz. predložitvi dodatne dokumentacije. 

Če zahtevek oz. vloga za izplačilo ni oddana do 30. 9. 2026, ne more biti podlaga za izplačilo sofinancerskih sredstev; odgovornost za plačilo izvajalcu v tem primeru v celoti nosi prijavitelj.

Če bodo dejanski upravičeni stroški nižji od odobrenih oziroma prijavljenih, bo prejemnik sredstev upravičen do izplačila sredstev v višini dejansko porabljenih stroškov. Če je izvajalec zavezanec v skladu z določbami zakona, ki ureja javno naročanje, mora vsa naročila blaga ali storitev izvajati v skladu s tem zakonom. DDV, ki bo povrnjen na podlagi zahtevka oz. vloge za izplačilo, JZZ ne sme odbiti kot svojega vstopnega DDV.


Republika Slovenija
Ministrstvo za zdravje
Dr. Tadej Ostrc
M I N I S T E R

